**Informatīvais paziņojums par iepirkumu**

|  |  |
| --- | --- |
| Būvdarbi |  |
| Piegāde |  |
| Pakalpojumi | X |

|  |  |
| --- | --- |
| 1. Pasūtītājs:  | **SIA “Publisko aktīvu pārvaldītājs Possessor”** |
|  |

|  |  |  |  |  |  |  |
| --- | --- | --- | --- | --- | --- | --- |
| **Tālrunis:** |  | 67021358 |  |  | **E – pasts:**  | pasts@possessor.gov.lv |

|  |  |
| --- | --- |
| 2. Paredzamā iepirkuma priekšmets:  | **Mobilo sakaru un zvanu pārvaldības pakalpojumu nodrošināšana SIA “Publisko aktīvu pārvaldītājs Possessor” vajadzībām** |
| **(nosaukums)** |

3. Identifikācijas numurs**: POSSESSOR/2024/29**

|  |  |
| --- | --- |
| 4. Paredzamā līgumcena EUR (bez PVN): | **saskaņā ar Publisko iepirkumu likuma 9.panta pirmo daļu – līdz 41’999,99 EUR bez PVN** |
|  |

5. CPV kodi: 64212000-5 (Mobilo telefonu pakalpojumi), 64214200-1 (Telefonu centrāles pakalpojumi).

|  |  |
| --- | --- |
|  6. Kontaktpersona informācijas saņemšanai par iepirkumu: | Eva Jonāse 67021336Eva.Jonase@possessor.gov.lv |
| **(vārds, uzvārds, tālruņa numurs un e-pasta adrese)** |
|  7. Kontaktpersona informācijas saņemšanai par iepirkuma priekšmetu: | Ilmārs Graudiņš 67021388Ilmars.Graudins@possessor.gov.lv |
|  | **((vārds, uzvārds, tālruņa numurs un e-pasta adrese)** |

**8. Piedāvājumu iesniegšanas termiņš:** **līdz 2024.gada 21.maija,** **plkst.11.00**

|  |  |
| --- | --- |
| 9. Publicēšanas datums:  |  |
| **25.04.2024.** |
| (diena/mēnesis/gads) |

Pielikumā: Iepirkuma materiāli

Apstiprināts:

SIA “Publisko aktīvu pārvaldītājs Possessor”

iepirkuma komisijas sēdē

2024.gada 25.aprīlī

ar protokolu Nr.15

**POSSESSOR/2024/29**

**NOLIKUMS PRETENDENTIEM**

**“Mobilo sakaru un zvanu pārvaldības pakalpojumu nodrošināšana SIA “Publisko aktīvu pārvaldītājs Possessor” vajadzībām”**

Iepirkuma identifikācijas Nr. POSSESSOR/2024/29

**1. Pasūtītājs:**

SIA “Publisko aktīvu pārvaldītājs Possessor” (turpmāk – Pasūtītājs)

Reģistrācijas Nr.40003192154

Adrese: Krišjāņa Valdemāra iela 31, Rīga, LV-1887

Tālrunis: 67021358

Tīmekļvietne: [www.possessor.gov.lv](http://www.possessor.gov.lv)

Pircēja profils EIS: https://www.eis.gov.lv/EKEIS/Supplier/Organizer/539

**2. Iepirkuma priekšmets, procedūra, un identifikācijas numurs:**

2.1. Iepirkuma priekšmets: Mobilo sakaru un zvanu pārvaldības pakalpojumu nodrošināšana saskaņā ar Tehnisko specifikāciju (Iepirkuma nolikuma 1.pielikums).

2.2. Iepirkuma procedūra organizēta saskaņā ar Publisko iepirkumu likuma 9.pantu (turpmāk – Iepirkums).

2.3. Iepirkuma identifikācijas Nr. POSSESSOR/2024/29.

2.4. Iepirkuma nolikums satur vispārīgās prasības, kas attiecas uz to Iepirkuma procedūru, kuras profilā Iepirkuma nolikums ir pievienots. Iepirkuma nolikums satur informācijas daļas (informācija par Pasūtītāju, detalizēta informācija par Iepirkuma priekšmetu, piegādātāju kvalifikācijas prasības, Tehniskās specifikācijas un finanšu piedāvājuma prasības, Iepirkuma līguma projekts, veidlapas u.c. informācija), kas ir pieejamas attiecīgās Iepirkuma procedūras profila datos, Elektronisko iepirkumu sistēmas (turpmāk – EIS) e-konkursu apakšsistēmā, publicētie pielikumi ir Iepirkuma nolikuma neatņemamas sastāvdaļas.

2.5. CPV kodi: 64212000-5 (Mobilo telefonu pakalpojumi), 64214200-1 (Telefonu centrāles pakalpojumi).

2.6. Paredzamā maksimālā kopējā līgumcena: **līdz 41’999,99 EUR**, neieskaitot pievienotās vērtības nodokli.

2.7. Piedāvājums jāiesniedz par visu Iepirkuma priekšmeta apjomu.

2.8. Piedāvājuma variantus iesniegt nedrīkst.

**3. Pasūtītāja kontaktpersonas:**

3.1. Par Iepirkuma procedūru: Iepirkumu departamenta iepirkumu speciāliste Eva Jonāse, e-pasts: Eva.Jonase@possessor.gov.lv, tālrunis 67021336.

3.2. Par Iepirkuma priekšmetu: Administratīvā departamenta vecākais datortīkla administrators Ilmārs Graudiņš, e-pasts: Ilmars.Graudins@possessor.gov.lv, tālrunis 67021388.

3.3. Informācijas pieprasījumus par iepirkuma dokumentācijā iekļautajām prasībām piegādātājs var pieprasīt, izmantojot EIS e-konkursu apakšsistēmu. Atbildes uz jautājumiem no Pasūtītāja puses arī tiek sniegtas, izmantojot EIS e-konkursu apakšsistēmu.

**4. Pretendenti:**

4.1. Pretendents: piegādātājs, kurš ir iesniedzis piedāvājumu.

4.2. Piegādātājs: fiziska vai juridiska persona vai pasūtītājs, šādu personu apvienība jebkurā to kombinācijā, kuram ir tiesības un pieredze sniegt Tehniskajā specifikācijā noteiktajām prasībām (Iepirkuma nolikuma 1.pielikums) atbilstošu pakalpojumu un ir reģistrēts atbilstoši attiecīgās valsts normatīvajos aktos noteiktajām prasībām.

4.3.Visiem pretendentiem piemēro vienādus noteikumus.

4.4. Pretendents ir personu apvienība:

4.4.1. ja piedāvājumu iesniedz personu apvienība, piedāvājumā papildus norāda personu, kas Iepirkumā pārstāv attiecīgo personu apvienību, katras personas atbildības sadalījumu un veicamo darbu uzskaitījumus, kā arī vienošanos par sadarbību konkrētā līguma izpildei;

4.4.2. ja piedāvājumu iesniedz personu apvienība, Iepirkuma nolikuma 12.punktā minētos atlases dokumentus iesniedz atbilstoši katra personu apvienības biedra darbības specifikai un iesaistei līguma izpildē;

4.4.3. ja piedāvājumu iesniedz personu apvienība, kura uz piedāvājuma iesniegšanas brīdi nav juridiski noformējusi savu sadarbību saskaņā ar normatīvajos aktos noteikto kārtību, ir jāiesniedz visu personu apvienības dalībnieku parakstīts saistību raksta (protokola, vienošanās, cita dokumenta) atvasinājums, kas apliecina, ka, ja personu apvienība tiks atzīta par uzvarētāju, apvienība pēc savas izvēles izveidos personālsabiedrību vai noslēgs sabiedrības līgumu, vienojoties par apvienības dalībnieku atbildības sadalījumu.

4.5. Pretendents ir personālsabiedrība:

4.5.1. ja piedāvājumu iesniedz personālsabiedrība, Iepirkuma nolikuma 12.punktā minētos atlases dokumentus iesniedz atbilstoši katra personālsabiedrības biedra darbības specifikai un iesaistei līguma izpildē;

4.5.2. ja piedāvājumu iesniedz personālsabiedrība, tad, lai tā tiktu atzīta par Pretendentu, ir jāiesniedz personālsabiedrības līguma vai cita dokumenta (protokols, vienošanās) atvasinājums, kas apliecina katra personālsabiedrības biedra kompetenci un atbildības sadalījumu, ja tas nav ietverts personālsabiedrības līgumā.

1. **Apakšuzņēmēji:**
	1. Pretendents Iepirkuma līguma izpildē ir tiesīgs piesaistīt apakšuzņēmējus.
	2. Pretendents savā piedāvājumā norāda apakšuzņēmējus, kuru sniedzamo pakalpojumu daļa ir 10’000 EUR (desmit tūkstoši *euro*) vai lielāka un katram šādam apakšuzņēmējam izpildei nododamo Iepirkuma līguma daļu.

5.3. Pretendents piedāvājumam pievieno rakstiskus apakšuzņēmēju apliecinājumus par apakšuzņēmēja piedalīšanos Iepirkumā, kā arī apakšuzņēmēja gatavību veikt apakšuzņēmējiem nododamo darbu sarakstā norādītos darbus un/vai nodot Pretendenta rīcībā darbu veikšanai nepieciešamos resursus gadījumā, ja ar Pretendentu tiks noslēgts Iepirkuma līgums. Apliecinājumā norāda apakšuzņēmējam nododamo darbu apjomu.

5.4. Pretendents nav tiesīgs bez saskaņošanas ar Pasūtītāju veikt piedāvājumā norādīto apakšuzņēmēju nomaiņu un iesaistīt papildu apakšuzņēmējus Iepirkuma līguma izpildē.

5.5. Piedāvājumā norādītā apakšuzņēmēja nomaiņa notiek tikai Iepirkuma līgumā norādītajā kārtībā un gadījumos saskaņā ar Publisko iepirkumu likuma 62.pantā noteikto kārtību. Pasūtītājs pārbaudīs apakšuzņēmēja atbilstību Publisko iepirkumu likuma 42.panta otrās daļas 1., 2., 3., 4. un 11.punktā minētajiem pretendentu izslēgšanas iemesliem dienā, kad Pasūtītājs lemj par atļaujas sniegšanu piegādātājam nomainīt apakšuzņēmēju.

**6. Iepirkuma līguma izpildes vieta un izpildes termiņš:**

6.1. Iepirkuma līguma izpildes vieta: Krišjāņa Valdemāra iela 31, Rīga, LV-1887, Latvijas Republikas teritorija un ārvalstis saskaņā ar Tehniskās specifikācijas (Iepirkuma nolikuma 1.pielikums) nosacījumiem un Iepirkuma nolikumā iekļautajām prasībām.

6.2. Paredzamais Iepirkuma līguma darbības laiks: **36 (*trīsdesmit seši*) mēneši no Iepirkuma līguma noslēgšanas dienas**. Gadījumā, ja Iepirkuma līgumā noteiktā maksimālā summa vēl nav sasniegta, bet sākotnējais Pakalpojumu sniegšanas termiņš ir pagājis, tad puses var pagarināt Pakalpojumu sniegšanas termiņu par 12 (*divpadsmit*) mēnešiem vai līdz brīdim, kad ir sasniegta Iepirkuma līgumā noteiktā maksimālā summa, atkarībā no tā kurš no nosacījumiem iestājas pirmais.

**7.** **Iepirkuma nolikuma saņemšana un papildu informācijas sniegšana:**

7.1. Iepirkuma dokumentācija (turpmāk – Iepirkuma nolikums) ir brīvi un tieši elektroniski pieejama Pasūtītāja pircēja profilā Elektronisko iepirkumu sistēmas (turpmāk – EIS) e‑konkursu apakšsistēmā vietnē: https://www.eis.gov.lv/EKEIS/Supplier/Procurement/122171.

7.2. Ieinteresētais piegādātājs uzņemas atbildību sekot līdzi Iepirkuma komisijas sniegtajai papildu informācijai, kas tiek publicēta Pasūtītāja pircēja profilā.

7.3. Ieinteresētais piegādātājs EIS e-konkursu apakšsistēmā Iepirkuma sadaļā var reģistrēties kā Iepirkuma nolikuma saņēmējs, ja tas ir reģistrēts EIS kā piegādātājs[[1]](#footnote-1).

7.4. Ja Iepirkuma komisija no ieinteresētā piegādātāja saņem rakstisku jautājumu par Iepirkuma norisi, atbildi tā sniedz rakstiskā veidā 3 (trīs) darbdienu laikā no jautājuma saņemšanas dienas, bet ne vēlāk kā 4 (četras) kalendārās dienas pirms piedāvājumu iesniegšanas termiņa beigām, ja jautājums ir saņemts savlaicīgi. Uz ieinteresēto piegādātāju vēlāk uzdotajiem jautājumiem vai papildu informācijas pieprasījumiem Iepirkuma komisija atbildi nesniegs.

**8. Piedāvājuma iesniegšana, datums, laiks un kārtība:**

8.1. Pretendenta piedāvājums jāiesniedz elektroniski EIS e–konkursu apakšsistēmā: https://www.eis.gov.lv/EKEIS/Supplier/Procurement/122171 līdz **2024.gada 21.maija, plkst.11:00**.

**8.2. Ārpus EIS e-konkursu apakšsistēmas iesniegtie piedāvājumi tiks atzīti par neatbilstošiem Iepirkuma nolikumam.**

**9. Prasības piedāvājumu noformēšanai:**

9.1. Piedāvājumu jāiesniedz elektroniski EIS e-konkursu apakšsistēmā, ievērojot šādas Pretendenta izvēles iespējas:

9.1.1. izmantojot EIS e-konkursu apakšsistēmas piedāvātos rīkus, aizpildot minētās sistēmas e-konkursu apakšsistēmā Iepirkuma sadaļā ievietotās veidnes;

9.1.2. elektroniski aizpildāmos dokumentus, sagatavojot ārpus EIS e-konkursu apakšsistēmas un augšupielādējot sistēmas attiecīgajās vietnēs aizpildītas veidnes, t.sk. ar formā integrētajiem failiem (šādā gadījumā Pretendents ir atbildīgs par aizpildāmo formu atbilstību dokumentācijas prasībām un formu paraugiem).

9.2. pieteikuma veidlapa jāaizpilda tikai elektroniski, atsevišķā elektroniskā dokumentā ar Microsoft Office 2010 (vai jaunākas programmatūras versijas) rīkiem lasāmā formātā.

9.3. Pretendents pieteikuma parakstīšanai izmanto elektroniskās informācijas sistēmā iestrādāto paraksta rīku, kas nodrošina elektroniskā dokumenta parakstītāja identitātes apstiprināšanu vai elektronisko parakstu, kas atbilst normatīvajiem aktiem par elektronisko dokumentu un elektroniskā paraksta statusu. *(sk. EIS sistēmā Iepirkuma sadaļā pievienotās datnes)*. Pieteikumu paraksta Pretendenta pārstāvis ar pārstāvības tiesībām vai tā pilnvarota persona. Ja pieteikumu paraksta pilnvarota persona, jāpievieno personas ar pārstāvības tiesībām izdota pilnvara (skenēts dokumenta oriģināls PDF formātā). Var tikt izmantots sistēmā iestrādātais paraksta rīks, kas nodrošina elektroniskā dokumenta parakstītāja identitātes apstiprināšanu.

9.4. Citus dokumentus Pretendents pēc saviem ieskatiem ir tiesīgs iesniegt elektroniskā formā, parakstot ar EIS piedāvāto elektronisko parakstu vai parakstot ar drošu elektronisko parakstu.

9.5. Piedāvājumā iekļautajiem dokumentiem jābūt latviešu valodā. Ja kāds oriģināldokuments ir sagatavots svešvalodā, tam pievieno tulkojumu latviešu valodā.

9.6. Ja Pretendents iesniedzis kāda dokumenta kopiju, to apliecina atbilstoši Dokumentu juridiskā spēka likumam. Ja dokumenta kopija nav apliecināta atbilstoši šajā punktā minēto normatīvo aktu prasībām, Pasūtītājs, ja tam rodas šaubas par iesniegtā dokumenta kopijas autentiskumu, Publisko iepirkumu likuma 41.panta piektās daļas kārtībā var pieprasīt, lai Pretendents uzrāda dokumenta oriģinālu vai iesniedz apliecinātu dokumenta kopiju.

9.7. Informāciju, kas ir komercnoslēpums atbilstoši Komerclikuma 19.pantam vai tā uzskatāma par konfidenciālu informāciju, Pretendents norāda savā piedāvājumā. Komercnoslēpums vai konfidenciāla informācija nevar būt informācija, kas Publisko iepirkumu likumā ir noteikta par vispārpieejamu informāciju.

9.8. Iesniedzot piedāvājumu, Pretendents pilnībā atzīst visus Iepirkuma nolikumā (t.sk. tā pielikumos un veidnēs, kuras ir ievietotas EIS e-konkursu apakšsistēmas Iepirkuma sadaļā) ietvertos nosacījumus.

9.9. Piedāvājums jāsagatavo tā, lai nekādā veidā netiktu apdraudēta EIS e-konkursu apakšsistēmas darbība un nebūtu ierobežota piekļuve piedāvājumā ietvertajai informācijai, tostarp piedāvājums nedrīkst saturēt datorvīrusus un citas kaitīgas programmatūras vai to ģeneratorus.

**10. Piedāvājumu atvēršana:**

10.1. Iepirkuma komisija piedāvājumus atver EIS e-konkursu apakšsistēmā **2024.gada 21.maija, plkst.15.00.** Iesniegto piedāvājumu atvēršanas procesam var sekot līdzi tiešsaistes režīmā EIS e-konkursu apakšsistēmā Pircēja profilā.

10.2. Pēc visu piedāvājumu atvēršanas piedāvājumu atvēršanas sanāksme tiek slēgta.

10.3. Piedāvājumu atvēršanas sanāksmes protokols tiek publicēts EIS [www.eis.gov.lv](http://www.eis.gov.lv) e-konkursu apakšsistēmā Iepirkuma sadaļā.

10.4. Pretendentu atlasi, piedāvājumu atbilstības pārbaudi un piedāvājumu vērtēšanu Iepirkuma komisija veic slēgtās sēdēs. Pasūtītājs neizsniedz protokolus, izņemot piedāvājumu atvēršanas sanāksmes protokolu, kamēr notiek pieteikumu vai piedāvājumu vērtēšana.

**11.** **Pretendentu atlase:**

11.1. Iesniedzot Iepirkuma nolikumā pieprasītos dokumentus, Pretendents apliecina, ka tā kvalifikācija ir pietiekama Iepirkuma līguma izpildei, kā arī tā pieredze ir atbilstoša Iepirkuma nolikuma prasībām.

11.2. Ārvalstu pretendenti ir tiesīgi iesniegt no Iepirkuma nolikumā noteiktajiem dokumentiem līdzvērtīgus dokumentus ar pieprasīto informāciju, ja tos izsniegusi attiecīga ārvalsts institūcija, iestāde vai persona, kas saskaņā ar Pretendenta reģistrācijas valsts normatīvajiem aktiem ir tiesīga to darīt, attiecīgi norādot konkrētās valsts tiesisko pamatojumu. Ja Pretendenta reģistrācijas valsts normatīvie akti neparedz kāda no Iepirkuma nolikumā minētajiem dokumentiem izsniegšanu, Pretendentam jāiesniedz apliecinājums vai paskaidrojums, sniedzot Iepirkuma nolikumā pieprasīto informāciju.

**12. Atlases prasības un iesniedzamie dokumenti:**

|  |  |  |
| --- | --- | --- |
| Nr. | Atlases prasība | Iesniedzamie dokumenti |
| 12.1. | Pretendenta pieteikums dalībai Iepirkumā. | Pretendenta pieteikums dalībai Iepirkumā (Iepirkuma nolikuma 2.pielikums).Ja piedāvājumu iesniedz personu apvienība, visi apvienības dalībnieki paraksta pieteikumu par piedalīšanos iepirkumā (izņemot gadījumu, ja personu apvienības dalībniekam saskaņā ar pilnvaru ir tiesības pārstāvēt personu apvienību atsevišķi). |
| 12.2. | Pretendents ir reģistrēts normatīvajos aktos noteiktajā kārtībā. | Par Latvijas Republikā reģistrēto Pretendentu reģistrāciju informācija tiks iegūta publiski pieejamā datu bāzē. Ārvalstīs reģistrētam Pretendentam jāiesniedz kompetentas attiecīgās valsts institūcijas izsniegtu dokumentu, kas apliecina, ka Pretendents ir reģistrēts atbilstoši tās valsts normatīvo aktu prasībām. |
| 12.3. | Pretendentam ir tiesības nodrošināt publisko mobilo elektronisko sakaru tīklu un sniegt elektronisko sakaru pakalpojumus publiskajā mobilajā elektronisko sakaru tīklā Latvijas Republikā. | Par reģistrācijas faktu Pasūtītājs pārliecināsies Sabiedrisko pakalpojumu regulēšanas komisijas tīmekļvietnē internetā publiski pieejamajā elektronisko sakaru komersantu sarakstā: <https://www.sprk.gov.lv/content/registresana-0>.Ārvalstīs reģistrētam Pretendentam jāiesniedz attiecīgās valsts izsniegtu dokumentu, kas apliecina, ka Pretendents ir tiesīgs sniegt elektronisko sakaru pakalpojumus. Ārvalstu Pretendentam uz Iepirkuma līguma slēgšanas dienu ir jābūt reģistrētam Latvijas Republikā elektronisko sakaru pakalpojumu sniegšanai. |
| 12.4. | Uz Pretendentu, kā arī uz Publisko iepirkumu likuma 42.panta trešajā daļā minētajām personām neattiecas Publisko iepirkumu likuma 42.panta otrās daļas 1., 2., 3., 4. un 11. punktā minētie izslēgšanas iemesli un gadījumi, kas minēti Starptautisko un Latvijas Republikas nacionālo sankciju likuma 11.1 panta pirmajā daļā. | Pretendenta atbilstības izvērtēšanai Iepirkuma komisija iegūst informāciju Latvijas Republikā spēkā esošajos normatīvajos aktos noteiktajā kārtībā, izmantojot tajos noteikto informācijas sistēmu vai citu Iepirkuma komisijai pieejamu informāciju, kas ir attiecināma uz izslēgšanas noteikumu pārbaudi. |
| 12.5. | Pretendenta **Tehniskais piedāvājums** jāsagatavo un jāiesniedz saskaņā ar Iepirkuma nolikuma Tehniskās specifikācijas prasībām. | Pretendenta Tehniskais piedāvājums (Iepirkuma nolikuma 1.pielikums). |
| 12.6. | Pretendenta **Finanšu piedāvājums** jāsagatavo un jāiesniedz atbilstoši Iepirkuma nolikumā un Tehniskajā specifikācijā (Iepirkuma nolikuma 1.pielikums) norādītajām prasībām: 1) Finanšu piedāvājumam jābūt izteiktam *euro,* bez pievienotās vērtības nodokļa;2) Finanšu piedāvājuma līgumcenās jāietver visas izmaksas, kas saistītas ar pakalpojuma sniegšanu Pretendenta tehniskajā piedāvājumā noteiktajā apjomā, atbilstoši Iepirkuma nolikuma, Tehniskās specifikācijas un Iepirkuma līguma projekta (Iepirkuma nolikuma 3.pielikums) prasībām.Iesniedzot Finanšu piedāvājumu EIS e-konkursu apakšsistēmā Pretendents norāda kopējocenu par 1 (vienu) vienību EUR bez PVN (vērtēšanas kritērijiem no C1 līdz C7), tā tiks atspoguļota finanšu piedāvājumu apkopojumā, bet netiek vērtēta. | Pretendenta Finanšu piedāvājums (Iepirkuma nolikuma 2.pielikums).  |

**13. Piedāvājumu vērtēšana:**

13.1. Iepirkuma komisija vērtēs Pretendenta piedāvājuma noformējuma atbilstību Iepirkuma nolikuma prasībām. Ja Iepirkuma komisija vērtēšanas procesā konstatēs tādu piedāvājuma neatbilstību noformējuma prasībām, kura var ietekmēt turpmāko lēmumu pieņemšanu attiecībā uz Pretendentu, Pretendents no līdzdalības Iepirkumā tiks noraidīts.

13.2. Iepirkuma komisija vērtēs Pretendenta atbilstību Iepirkuma nolikuma 12.punktā noteiktajām prasībām.

13.3. Iepirkumu komisija vērtēs Pretendenta Tehniskā piedāvājuma atbilstību Iepirkuma nolikuma Tehniskās specifikācijas prasībām.

13.4. Iepirkuma komisija pārbaudīs, vai Pretendenta iesniegtais Finanšu piedāvājums atbilst Iepirkuma nolikuma 12.6.punkta prasībām, vai Finanšu piedāvājumā nav aritmētisku kļūdu. Aritmētisko kļūdu gadījumā Iepirkuma komisija labo Pretendenta piedāvājuma aritmētiskās kļūdas saskaņā ar Publisko iepirkuma likuma 41.panta devīto daļu. Par kļūdu labojumu un laboto piedāvājuma summu Iepirkuma komisija paziņo Pretendentam, un vērtējot Finanšu piedāvājumu, Iepirkuma komisija ņem vērā labojumus.

13.5. Iepirkuma komisija izvēlas saimnieciski visizdevīgāko piedāvājumu atbilstoši Iepirkuma nolikuma 14.punktā noteiktajiem saimnieciski visizdevīgākā piedāvājuma vērtēšanas kritērijiem.

13.6. Ja Pasūtītājam radīsies šaubas, ka Pretendenta piedāvājums ir uzskatāms par nepamatoti lētu piedāvājumu, Pasūtītājs pieprasīs detalizētu paskaidrojumu par būtiskajiem piedāvājuma nosacījumiem un, konsultējoties ar Pretendentu, izvērtēs visus tā sniegtos skaidrojumus saskaņā ar Publisko iepirkumu likuma 53.pantā noteikto.

13.7. Iepirkuma komisija izslēdz Pretendentu no tālākās dalības Iepirkuma procedūrā jebkurā no vērtēšanas posmiem gadījumos, ja Pretendents:

13.7.1. neatbilst Iepirkuma nolikumā norādītajiem atlases kritērijiem (Iepirkuma nolikuma 12.punkts);

13.7.2. norādījis nepatiesas ziņas vai nav sniedzis ziņas par atbilstību Iepirkuma nolikumā minētajām prasībām (nav iesniedzis visus Iepirkuma nolikuma 12.punktā norādītos dokumentus vai prasīto informāciju);

13.7.3. nav norādījis visas izmaksas vai piedāvājums ir ar nepamatoti zemu cenu;

13.7.4. un tā piedāvājums neatbilst normatīvajos aktos un Iepirkuma nolikumā norādītajām prasībām.

**14. Saimnieciski izdevīgākā piedāvājuma izvēles kritērijs:**

14.1. No Iepirkuma nolikuma prasībām atbilstošajiem piedāvājumiem par uzvarētāju tiks atzīts Pretendents, kura piedāvājums atbildis visām Iepirkuma nolikumā un Tehniskajā specifikācijā noteiktajām prasībām un būs saimnieciski visizdevīgākais piedāvājums

14.2. Par saimnieciski visizdevīgāko tiek atzīts piedāvājums, kurš saņēmis vislielāko punktu skaitu (maksimālais punktu skaits – 148) saskaņā ar šādiem kritērijiem:

|  |  |  |  |
| --- | --- | --- | --- |
| **Nr.** | **Vērtēšanas kritērijs** | **Maksimālais punktu skaits** | **Kritērija punktu piešķiršanas formula\*** |
|  | **Maksa par pakalpojumu nodrošināšanu****C=C1+C2+C3+C4+C5+C6+C7** |
| **C1** | Zvanu pārvaldības un organizēšanas pakalpojuma abonēšanas maksa 1 (vienam) pieslēgumam mēnesī. | **40** | $C1=\frac{C1(zem)}{C1\left(pied\right) }×40$, kurC1 – piešķirto punktu skaitsC1 (zem) – viszemākā piedāvātā abonēšanas maksaC1 (pied) – Pretendenta piedāvātā abonēšanas maksa |
| **C2** | Mobilo sakaru pakalpojumu abonēšanas maksa 1 (vienam) pieslēgumam mēnesī (neierobežota apjoma balss pārraide, neierobežots SMS un MMS skaits Latvijā un Eiropas Ekonomiskās zonas (EEZ) valstīs, izņemot zvanus un īsziņas uz paaugstinātas maksas numuriem). | **20** | $C2=\frac{C2(zem)}{C2\left(pied\right) }×20$, kurC2 – piešķirto punktu skaitsC2 (zem) – viszemākā piedāvātā abonēšanas maksaC2 (pied) – Pretendenta piedāvātā abonēšanas maksa |
| **C3** | Neierobežota apjoma un ātruma datu pārraide (internets) telefonā Latvijā un vismaz 12GB apjomā Eiropas Ekonomiskā zonas (EEZ) valstīs 1 (vienam) pieslēgumam mēnesī. | **10** | $C3=\frac{C3(zem)}{C3\left(pied\right) }×10$, kurC3 – piešķirto punktu skaitsC3 (zem) – viszemākā piedāvātā abonēšanas maksaC3 (pied) – Pretendenta piedāvātā abonēšanas maksa |
| **C4** | Virtualizēta fiksētā pieslēguma numura (šobrīd IP) abonēšanas maksa 1 (vienam) pieslēgumam mēnesī (neierobežota apjoma bezmaksas sarunu minūtes zvaniem uz visiem tīkliem Latvijā un Eiropas Ekonomiskās zonas (EEZ) valstīs (izņemot zvanus uz paaugstinātas maksas numuriem)). | **10** | $C4=\frac{C4(zem)}{C4\left(pied\right) }×10$, kurC4 – piešķirto punktu skaitsC4 (zem) – viszemākā piedāvātā abonēšanas maksaC4 (pied) – Pretendenta piedāvātā abonēšanas maksa |
| **C5** | Datu pārraide (internets) bez apjoma un ātruma ierobežojuma Latvijā un vismaz 12GB apjomā Eiropas Ekonomiskās zonas (EEZ) valstīs – datu pārraides (interneta) pieslēgums datorā kopā ar modemu, rūteri vai ar atsevišķu SIM karti 1 (vienam) pieslēgumam mēnesī. | **5** | $C5=\frac{C5(zem)}{C5\left(pied\right) }×5$, kurC5 – piešķirto punktu skaitsC5 (zem) – viszemākā piedāvātā abonēšanas maksaC5 (pied) – Pretendenta piedāvātā abonēšanas maksa |
| **C6** | Datu pārraides (interneta) antivīrusa pārbaude (iekārtā vai mobilā telefonā) 1 (vienam) pieslēgumam mēnesī. | **5** | $C6=\frac{C6(zem)}{C6\left(pied\right) }×5$, kurC6 – piešķirto punktu skaitsC6 (zem) – viszemākā piedāvātā abonēšanas maksaC6 (pied) – Pretendenta piedāvātā abonēšanas maksa |
| **C7** | multiSIM 1 (vienam) pieslēgumam mēnesī. | **3** | $C7=\frac{C7(zem)}{C7\left(pied\right) }×3$, kurC7 – piešķirto punktu skaitsC7 (zem) – viszemākā piedāvātā abonēšanas maksaC7 (pied) – Pretendenta piedāvātā abonēšanas maksa |
|  | **Mobilā sakaru tīkla kvalitāte****D=D1+D2+D3+D4+D5** |
| **D1** | Vidējais savienošanas laiks (s)  | **10** | $D1=\frac{D1(zem)}{D1\left(pied\right) }×10$, kurD1 – piešķirto punktu skaitsD1 (zem) – viszemākā piedāvātā vērtībaD1 (pied) – Pretendenta piedāvātā vērtība |
| **D2** | Vidējā runas pārraides kvalitāte ballēs  | **10** | $D2=\frac{D2(pied)}{D2\left(aug\right) }×10$, kurD2 – piešķirto punktu skaitsD2 (aug) – visaugstākā piedāvātā vērtībaD2 (pied) – Pretendenta piedāvātā vērtība |
| **D3** | Nesekmīgo izsaukumu skaits %  | **10** | $D3=\frac{D3(zem)}{D3\left(pied\right) }×10$, kurD3 – piešķirto punktu skaitsD3 (zem) – viszemākā piedāvātā vērtībaD3 (pied) – Pretendenta piedāvātā vērtība |
| **D4** | Teicama runas pārraides kvalitāte % | **10** | $D4=\frac{D4(pied)}{D4\left(augst\right) }×10$, kurD4 – piešķirto punktu skaitsD4 (augst) – visaugstākā piedāvātā vērtībaD4 (pied) – Pretendenta piedāvātā vērtība |
| **D5** | Runas pārraides pakalpojums nav pieejams % | **10** | $D5=\frac{D5(zem)}{D5\left(pied\right) }×10$, kurD5 – piešķirto punktu skaitsD5 (zem) – viszemākā piedāvātā vērtībaD5 (pied) – Pretendenta piedāvātā vērtība |
|  | **Papildu pakalpojuma nodrošināšana****E** |
| **E** | Mobilo telefonu iekārtu noma | **5** | Ņemot vērā Iepirkuma nolikuma 1.pielikuma 12.punktā norādīto informāciju, Pretendents saņem šādu punktu skaitu:**- 0 punktus**, ja Pretendents Iepirkuma nolikuma 1.pielikuma 12.punktā nav norādījis informāciju, ka piedāvā iespēju nomāt mobilo telefonu iekārtas ar minimālo atgriešanas termiņu ne lielāku kā 9 (deviņi) mēneši; **- 5 punktus**, ja Pretendents Iepirkuma nolikuma 1.pielikuma 12.punktā ir norādījis informāciju, ka piedāvā iespēju nomāt mobilo telefonu iekārtas ar minimālo atgriešanas termiņu ne lielāku kā 9 (deviņi) mēneši. |

**\* Ja Pretendents finanšu piedāvājumā kādā pozīcijā piedāvā līgumcenu, kas vienāda ar 0, tam tiks piešķirts maksimālais punktu skaits.**

**S = C + D + E**

14.3. Kritēriju punkti tiek summēti (S) un par saimnieciski visizdevīgāko piedāvājumu iesniegušo tiks atzīts Pretendents, kura piedāvājums saņēmis lielāko punktu skaitu. Gadījumā, ja vairākiem pretendentiem būs vienāds punktu skaits, Iepirkuma komisija Iepirkuma līguma slēgšanas tiesības piešķirs tam Pretendentam, kurš būs ieguvis lielāko punktu skaitu kritērijā - Maksa par pakalpojumu nodrošināšanu (C).

**15. Pretendenta pārbaude un izslēgšanas nosacījumi:**

15.1. Pirms lēmuma pieņemšanas par līguma slēgšanas tiesību piešķiršanu, Iepirkuma komisija pārbauda, vai uz Pretendentu, kuram būtu piešķiramas līguma slēgšanas tiesības, nav attiecināmi Publisko iepirkumu likuma 42.panta otrās daļas 1., 2., 3., 4. un 11. punktā minētie izslēgšanas iemesli un gadījumi, kas minēti Starptautisko un Latvijas Republikas nacionālo sankciju likuma 11.1 panta pirmajā daļā.

15.2. Pasūtītājs Pretendentu, kuram būtu piešķiramas Iepirkuma līguma slēgšanas tiesības, izslēdz no dalības Iepirkumā, ja piedāvājumu iesniegšanas termiņa pēdējā dienā vai dienā, kad pieņemts lēmums par iespējamu Iepirkuma līguma slēgšanas tiesību piešķiršanu Pretendentam, konstatēti Publisko iepirkumu likuma 42.panta otrās daļas 1., 2., 3., 4. un 11. punktā minētie izslēgšanas iemesli, kā arī ja šie iemesli konstatēti attiecībā uz Publisko iepirkumu likuma 42.panta trešajā daļā minētajām personām.

15.3. Lai pārbaudītu, vai Pretendents nav izslēdzams no dalības Iepirkumā Publisko iepirkumu likuma  42.panta otrās daļas 1., 2., 3., 4. un 11. punktā minēto izslēgšanas iemeslu dēļ, Pasūtītājs rīkojas atbilstoši Publisko iepirkumu likuma  42.panta ceturtās daļas 2.punktā un piektajā, sestajā un devītajā daļā minētajai kārtībai, kā arī ievērojot Publisko iepirkumu likuma 43.panta noteikumus.

15.4. Pasūtītājs Pretendentu izslēdz no dalības Iepirkumā, ja uz Pretendentu attiecas gadījumi, kas minēti Starptautisko un Latvijas Republikas nacionālo sankciju likuma 11.1 panta pirmajā daļā.

15.5. Pasūtītājs pārbauda Starptautisko un Latvijas Republikas nacionālo sankciju likuma 11.1.panta izslēgšanas nosacījumu neesamību saskaņā ar 11.1.panta trešajā un ceturtajā daļā noteikto atbilstošās datu bāzēs.

15.6. Par pieņemto lēmumu Iepirkuma komisija informēs pretendentus 3 (trīs) darbdienu laikā pēc lēmuma pieņemšanas.

**16. Lēmums par Iepirkuma procedūras izbeigšanu vai pārtraukšanu:**

16.1. Iepirkuma komisija var pieņemt lēmumu par Iepirkuma procedūras izbeigšanu bez rezultātiem Publisko iepirkumu likumā noteiktajos gadījumos.

16.2. Pasūtītājs var pieņemt lēmumu par Iepirkuma procedūras pārtraukšanu, ja tam ir objektīvs pamatojums.

**17. Iepirkuma komisijas tiesības:**

17.1. Pārbaudīt nepieciešamo informāciju kompetentā institūcijā, oficiālās vai publiski pieejamās informācijas sistēmās vai citos publiski pieejamos avotos, ja tas nepieciešams Pretendentu atlasei, piedāvājumu atbilstības pārbaudei, piedāvājumu vērtēšanai un salīdzināšanai, kā arī lūgt, lai Pretendents izskaidro dokumentus un informāciju, kas iesniegti Iepirkuma komisijai, un uzrāda to oriģinālus.

17.2. Izslēgt Pretendenta piedāvājumu no tālākas vērtēšanas gadījumā, ja jebkurā vērtēšanas stadijā atklājas, ka Pretendents nav sniedzis nepieciešamās ziņas vai sniedzis nepatiesas ziņas;

17.3. Noraidīt visus piedāvājumus, kas neatbilst Iepirkuma nolikuma prasībām.

17.4. Labot aritmētiskās kļūdas Pretendenta Finanšu piedāvājumā, informējot par to Pretendentu.

17.5. Pieaicināt atzinumu sniegšanai neatkarīgus ekspertus ar padomdevēja tiesībām.

17.6. Ja Pretendents atsakās slēgt Iepirkuma līgumu, izvēlēties slēgt Iepirkuma līgumu ar nākamo Pretendentu, kura piedāvājums ir saimnieciski visizdevīgākais.

17.7. Citas Iepirkuma komisijas tiesības saskaņā ar Publisko iepirkumu likumu, Iepirkuma nolikumu un Latvijas Republikā spēkā esošajiem normatīvajiem aktiem.

**18.  Pretendenta tiesības:**

18.1. Pieprasīt Iepirkuma komisijai papildu informāciju par Iepirkumu, iesniedzot rakstisku pieprasījumu.

18.2. Pirms piedāvājuma iesniegšanas termiņa beigām grozīt vai atsaukt iesniegto piedāvājumu.

18.3. Citas Pretendenta tiesības saskaņā ar Publisko iepirkumu likumu, Iepirkuma nolikumu un Latvijas Republikā spēkā esošajiem normatīvajiem aktiem.

**19. Iepirkuma līguma slēgšana:**

19.1. Pasūtītājs Iepirkuma līgumu (Iepirkuma nolikuma 3.pielikums) ar Iepirkuma uzvarētāju slēdz, pamatojoties uz Iepirkuma nolikumu pretendentiem, tā pielikumiem un Iepirkuma uzvarētāja piedāvājumu.

19.2. Ja izraudzītais Pretendents atsakās slēgt Iepirkuma līgumu vai 10 (desmit) darbdienu laikā no lēmuma par Iepirkuma rezultātu saņemšanas brīža nav parakstījis līgumu, Iepirkuma komisija ir tiesīga izvēlēties nākamo saimnieciski izdevīgāko piedāvājumu. Ja arī nākamais izraudzītais Pretendents atsakās slēgt iepirkuma līgumu, Iepirkuma komisija pieņem lēmumu izbeigt Iepirkuma procedūru, neizvēloties nevienu piedāvājumu.

Iepirkuma nolikumam ir šādi pielikumi:

1.pielikums – Tehniskā specifikācija/tehniskais piedāvājums;

2.pielikums – Pieteikums un finanšu piedāvājums;

3.pielikums – Līguma projekts.

**1.pielikums
Nr. POSSESSOR/2024/29**

**TEHNISKĀ SPECIFIKĀCIJA/TEHNISKAIS PIEDĀVĀJUMS**

**„Mobilo sakaru un zvanu pārvaldības pakalpojumu nodrošināšana SIA “Publisko aktīvu pārvaldītājs Possessor” vajadzībām”**

Iepirkuma identifikācijas Nr. POSSESSOR/2024/29

*Pēdējās aktualizācijas datums: 2024.gada 25.aprīlis.*

|  |  |
| --- | --- |
| **Tehniskās prasības** | **Pretendenta apliecinājums par tehnisko prasību izpildi/Tehniskais piedāvājums** |
| **Mobilo sakaru pakalpojumu nodrošināšana** |
| 1. | Pretendentam jānodrošina mobilo sakaru tīkla pakalpojumi, t.sk., pēc Pasūtītāja izvēles un nepieciešamības datu pārraides pakalpojumi, mobilo tālruņu lietotājiem Latvijas Republikas teritorijā un viesabonēšanas režīmā 24/7 (divdesmit četras stundas diennaktī *septiņas dienas nedēļā*), nodrošinot iespējas saņemt un veikt zvanus, saņemt un nosūtīt īsziņas un izmantot datu pārraides (interneta) pakalpojumus. |  |
| 2. | Pakalpojuma sniegšanas laikā atbilstoši Pasūtītāja faktiskajām vajadzībām pakalpojuma saņēmēju skaits var tikt palielināts vai samazināts un 1 (viena) pieslēguma numura pakalpojumu apjoms var tikt mainīts pēc nepieciešamības. |  |
| 3. | Pretendenta deklarētais tīkla pārklājums Latvijā (% no teritorijas kopējās platības):2.1. 2G (GSM) – ≥99%;2.2. 4G (LTE) – ≥90%. |  |
| 4. | Pretendentam jānodrošina bezmaksas balss pārraide un īsziņas starp Pasūtītājam lietošanā piešķirto mobilā tālruņa numuru lietotājiem. |  |
| 5. | **Pretendentam bez papildu maksas jānodrošina**: |  |
| 5.1. | balss pārraides pakalpojumu uz jebkuru mobilo vai fiksēto elektronisko sakaru tīklu Latvijā un īsziņu pakalpojumu (tai skaitā multivides ziņas (MMS)) uz jebkuru mobilo elektronisko sakaru tīklu Latvijā; |  |
| 5.2. | balss pārraides un īsziņu pakalpojumu uz jebkuru ārvalsti; |  |
| 5.3. | numura noteicēja pakalpojumu; |  |
| 5.4. | numura uzrādīšanas aizlieguma pakalpojumu; |  |
| 5.5. | līdzsavienojuma un konferences zvana pakalpojumu; |  |
| 5.6. | ienākošo zvanu pāradresāciju uz citu Pretendenta tīkla pieslēgumu; |  |
| 5.7. | paaugstinātas maksas pakalpojumu (zvani uz 900. un 909. sērijas u.c. maksas numuriem un izklaides, telebalsošanas, ziedojumu u.c. īsziņas) slēgšanu, nodrošinot Pasūtītājam iespēju izvēlēties atļautos īsziņu kodus un neietekmējot citu pakalpojumu sniegšanu; |  |
| 5.8. | pakalpojumu kontroles mehānismu ar limitu pārsniegšanas īsziņu individuāli katram lietotājam; |  |
| 5.9. | pašreizējo IP telefonijas un mobilo telefonu numuru pārņemšanu un saglabāšanu (numuri pēc Pasūtītāja izvēles); |  |
| 5.10. | jaunu tālruņu numuru piešķiršanu un pārņemšanu no Pasūtītāja darbiniekiem, SIM un eSIM karšu piegādi nepieciešamajā daudzumā; |  |
| 5.11. | iespēju bez papildus maksas lietot interneta protokola 4. un 6. versiju. |  |
| 6. | Pretendents visā Iepirkuma līguma darbības laikā nodrošina sekojošu tarifu plānu un datu pārraides pakalpojumu piedāvājumu pēc Pasūtītāja izvēles atbilstoši prasībām: |  |
| 6.1. | Mobilo sakaru pakalpojumu abonēšanas maksa (neierobežota apjoma balss pārraide, neierobežots SMS un MMS skaits Latvijā un Eiropas Ekonomiskās zonas (EEZ) valstīs, izņemot zvanus un īsziņas uz paaugstinātas maksas numuriem) **(vērtēšanas kritērijs C2).** Aptuvenais pieslēgumu skaits: 40 (četrdesmit). |  |
| 6.2. | Neierobežota apjoma un ātruma datu pārraides (interneta) telefonā Latvijā un vismaz 12GB apjomā Eiropas Ekonomiskā zonas (EEZ) valstīs abonēšanas maksa **(vērtēšanas kritērijs C3).** Aptuvenais pieslēgumu skaits: 20 (divdesmit). |  |
| 6.3. | Virtualizēta fiksētā pieslēguma numura (šobrīd IP) abonēšanas maksa (neierobežota apjoma bezmaksas sarunu minūtes zvaniem uz visiem tīkliem Latvijā un Eiropas Ekonomiskās zonas (EEZ) valstīs (izņemot zvanus uz paaugstinātas maksas numuriem)) **(vērtēšanas kritērijs C4).** Aptuvenais pieslēgumu skaits: 30 (trīsdesmit). |  |
| 6.4. | Datu pārraides (interneta) bez apjoma un ātruma ierobežojuma Latvijā un vismaz 12GB apjomā Eiropas Ekonomiskās zonas (EEZ) valstīs abonēšanas maksa – datu pārraides pieslēgums datorā kopā ar modemu, rūteri vai ar atsevišķu SIM karti **(vērtēšanas kritērijs C5).** Aptuvenais pieslēgumu skaits: 5 (pieci). |  |
| 6.5. | Datu pārraides (interneta) antivīrusa pārbaudes (iekārtā vai mobilā telefonā) abonēšanas maksa (**vērtēšanas kritērijs C6).** Aptuvenais pieslēgumu skaits: 20 (divdesmit). |  |
| 6.6.  | multiSIM abonēšanas maksa **(vērtēšanas kritērijs C7).** Aptuvenais pieslēgumu skaits: 5 (pieci). |  |
| 7. | Pretendents nodrošina iespēju Pasūtītajam gan iegadāties, gan uz nomaksu nomāt mobilo telefonu iekārtas (vismaz 20 (divdesmit) mobilo telefonu modeļi ar 2G (GSM), 4G (LTE) un 5G tehnoloģiju atbalstu). |  |
| 8. | Pretendentam jānodrošina, ka subsidētās iekārtas bez piesaistes konkrētam operatoram, nomaksas termiņš ir vismaz līdz 24 (divdesmit četriem) mēnešiem. |  |
| 9. | Pretendentam jānodrošina piedāvāto iekārtu modeļu saraksta atjaunošana vismaz 1 (vienu) reizi mēnesī. |  |
| 10. | Iekārtas lietošanas pirmstermiņa izbeigšanas gadījumā pēc Pasūtītāja izvēles veicama attiecīga līgumsoda samaksa vai saistību pārcelšana uz citu Pasūtītāja mobilā tālruņa numuru. |  |
| 11. | Iekārtu iegāde notiek, piesaistot tos esošajiem Pasūtītāja mobilo sakaru pakalpojumu lietotājiem, kuriem šajā brīdī nav jau piesaistīta subsidēta iekārta. |  |
| 12. | Iespēja Pasūtītājam nomāt no Pretendenta mobilo telefonu iekārtu ar noteikto minimālo atgriešanas termiņu ne lielāku par 9 (deviņiem) mēnešiem, tiks uzskatīta par priekšrocību **(vērtēšanas kritērijs E).**  | Piedāvā/Nepiedāvā |
| **Zvanu pārvaldības pakalpojumu nodrošināšana (vērtēšanas kritērijs C1)**(Pasūtītājs piedāvājuma vērtēšanas laikā ir tiesīgs pieprasīt risinājuma demonstrācijas vidi, kurā būtu iespēja pārliecināties par risinājuma atbilstību tehniskajām prasībām): |
| 13. | Pretendentam jānodrošina zvanu pārvaldības pakalpojumi. Pakalpojuma sniegšanas laikā:13.1. pakalpojuma pieslēgumu skaits var tikt palielināts vai samazināts;13.2. 1 (viena) pieslēguma numura pakalpojumu apjoms var tikt mainīts pēc nepieciešamības. Aptuvenais pieslēgumu skaits: 70 (septiņdesmit). |  |
| 14. | Pretendents nodrošina sekojošus zvanu pārvaldības pakalpojumus:  |  |
| 14.1. | iekļauts virtuālais numurs (bijušais fiksētais IP telefonijas) izejošiem un ienākošiem zvaniem no mobilā tālruņa numura; |  |
| 14.2. | sarunu statistika; |  |
| 14.3. | zvanu pārsūtīšana; |  |
| 14.4. | zvanu gaidīšanas rinda; |  |
| 14.5. | interaktīvā balss atbilde; |  |
| 14.6. | grupas zvani; |  |
| 14.7. | balss pasts; |  |
| 14.8. | sarunu ieraksts; |  |
| 14.9. | konferences zvani; |  |
| 14.10. | izejošā numura maiņa; |  |
| 14.11. | mobilo iekārtu adrešu grāmatu attālināta pārvaldība; |  |
| 14.12. | pārvaldība caur pašapkalpošanās portālu; |  |
| 14.13. | darba laika iestatījumi. |  |
| 15. | Sarunu ieraksti ir jāuzglabā 6 mēnešus sarunu risinājuma infrastruktūrā šifrētā veidā izmantojot asimetrisku šifrēšanas metodi. Sarunu ir jāvar šifrēt vismaz RSA 2048 biti atslēgu, izmantojot Publiskās/Privātās atslēgas šifrēšanas metodes. Pasūtītājam ir jābūt iespējai web vidē ievadīt Publiskās atslēgas pirms sarunas ieraksta veikšanas un lejuplādēt šifrētās sarunas. (iesniegt aprakstu, kā tiks nodrošināts pakalpojums) |  |
| **Vispārīgās mobilo sakaru pakalpojumu un zvanu pārvaldības pakalpojumu administrēšanas prasības** |
| 16. | Elektroniska rēķina un detalizēta visu sniegto pakalpojumu atšifrējuma nosūtīšana teksta failā uz Pasūtītāja norādīto e-pasta adresi, ka arī iespējas saņemt arhīva uzziņas.txt vai.xls failu formā. |  |
| 17. | Diennakts bezmaksas informatīvā un atbalsta tālruņa pieejamība. |  |
| 18. | Attālināta piekļuve aktuālajai informācijai par Pasūtītāja pieslēguma numuriem un iespēja veikt pieslēgumu administrēšanu un izmantoto pakalpojumu konfigurāciju vidē, kas ir valsts valodā. |  |
| 19. | Pasūtītāja pārstāvju apmācības un konsultācijas Iepirkumā iekļauto pakalpojumu izmantošanā. |  |
| 20. | Pakalpojumu administrēšana Pretendentam jānodrošina vidē, kas ir valsts valodā. |  |
| **Mobilā sakaru tīkla kvalitāte** | **Pretendentam jānorāda Sabiedrisko pakalpojumu regulēšanas komisijas (Regulatora) elektronisko sakaru kvalitātes pārskatā publicētos rādījumus** |
| 21. | Vidējais savienošanas laiks (s) **(vērtēšanas kritērijs D1).** |  |
| 22. | Vidējā runas pārraides kvalitāte ballēs **(vērtēšanas kritērijs D2).** |  |
| 23. | Nesekmīgo izsaukumu skaits % **(vērtēšanas kritērijs D3).** |  |
| 24. | Teicama runas pārraides kvalitāte % **(vērtēšanas kritērijs D4).** |  |
| 25. | Runas pārraides pakalpojums nav pieejams % **(vērtēšanas kritērijs D5).** |  |

Pasūtītājs pārbaudīs Pretendenta iesniegto mobilo sakaru kvalitātes un pakalpojumu pieejamības un kvalitātes rādītāju datu atbilstību pēdējam publicētajam Sabiedrisko pakalpojumu regulēšanas komisijas (Regulatora) elektronisko sakaru kvalitātes pārskatam.

Tehniskās specifikācijas pielikumā: informatīvais materiāls par nepieciešamo zvanu pārvaldības funkcionalitātes nodrošināšanu.

Paraksta Pretendents vai pārstāvības tiesīgā persona:

|  |  |
| --- | --- |
| **Vārds, uzvārds, amats** |  |

**2.pielikums
Nr. POSSESSOR/2024/29**

**PIETEIKUMS UN** **FINANŠU PIEDĀVĀJUMS**

**„Mobilo sakaru un zvanu pārvaldības pakalpojumu nodrošināšana SIA “Publisko aktīvu pārvaldītājs Possessor” vajadzībām”**

Iepirkuma identifikācijas Nr. POSSESSOR/2024/29

**1. IESNIEDZA:**

|  |  |
| --- | --- |
| **Pretendenta nosaukums**  |  |
| **Vienotais reģistrācijas Nr.** |  |
| **Juridiskā adrese** |  |
| **Bankas rekvizīti** |  |

**2. KONTAKTPERSONA:**

|  |  |
| --- | --- |
| **Vārds, uzvārds** |  |
| **Adrese** |  |
| **Tālrunis** |  |
| **E-pasta adrese** |  |

**3. FINANŠU PIEDĀVĀJUMS:**

Piedāvājam sniegt mobilo sakaru un zvanu pārvaldības pakalpojumus atbilstoši šī Iepirkuma nolikuma un Tehniskajā specifikācijā noteiktajām prasībām:

|  |  |  |  |
| --- | --- | --- | --- |
| **Nr.** | **Pozīcija**  | **Vienība** | **Cena par** **1 (vienu) vienību** **EUR bez PVN** |
| 1. | Zvanu pārvaldības un organizēšanas pakalpojuma abonēšanas maksa 1 (vienam) pieslēgumam (**vērtēšanas kritērijs C1**). | mēnesis |  |
| 2. | Mobilo sakaru pakalpojumu abonēšanas maksa 1 (vienam) pieslēgumam (neierobežota apjoma balss pārraide, neierobežots SMS un MMS skaits Latvijā un Eiropas Ekonomiskās zonas (EEZ) valstīs, izņemot zvanus un īsziņas uz paaugstinātas maksas numuriem) (**vērtēšanas kritērijs C2**).  | mēnesis |  |
| 3. | Neierobežota apjoma un ātruma datu pārraides (interneta) telefonā Latvijā un vismaz 12GB apjomā Eiropas Ekonomiskā zonas (EEZ) valstīs abonēšanas maksa 1 (vienam) pieslēgumam (**vērtēšanas kritērijs C3**). | mēnesis |  |
| 4. | Virtualizēta fiksētā pieslēguma numura (šobrīd IP) abonēšanas maksa 1 (vienam) pieslēgumam (neierobežota apjoma bezmaksas sarunu minūtes zvaniem uz visiem tīkliem Latvijā un Eiropas Ekonomiskās zonas (EEZ) valstīs (izņemot zvanus uz paaugstinātas maksas numuriem) (**vērtēšanas kritērijs C4**). | mēnesis |  |
| 5. | Datu pārraides (interneta) bez apjoma un ātruma ierobežojuma Latvijā un vismaz 12GB apjomā Eiropas Ekonomiskās zonas (EEZ) valstīs abonēšanas maksa - datu pārraides pieslēgums datorā kopā ar modemu, rūteri vai ar atsevišķu SIM karti 1 (vienam) pieslēgumam (**vērtēšanas kritērijs C5**). | mēnesis |  |
| 6. | Datu pārraides (interneta) antivīrusa pārbaudes (iekārtā vai mobilā telefonā) abonēšanas maksa (**vērtēšanas kritērijs C6**). | mēnesis |  |
| 7. | multiSIM abonēšanas maksa (**vērtēšanas kritērijs C7**). | mēnesis |  |
|  | **Kopējācena par 1 (vienu) vienību\*:** |  |

**\* Kopējocenu par 1 (vienu) vienību EUR bez PVN (vērtēšanas kritērijiem no C1 līdz C7) Pretendents norāda EIS e-konkursu apakšsistēmas sadaļā “Finanšu piedāvājums” un tā tiks atspoguļota finanšu piedāvājumu apkopojumā, bet netiek vērtēta.**

4. Sagatavojot Finanšu piedāvājumu, Pretendents (*Pretendenta* *nosaukums*) ir ņēmis vērā sekojošus nosacījumus:

4.1. Finanšu piedāvājuma cenās ir iekļautas visas izmaksas, kas Pretendentam rodas, sniedzot iepirkuma priekšmetā minēto Pakalpojumu (darba spēks, transports, u.c. iespējamās izmaksas), un tas nesatur slēptas, nenorādītas izmaksas.

4.2. Finanšu piedāvājumā norādītās izmaksas:

4.2.1. viesabonēšanas pakalpojumiem starptautiskiem zvaniem ārpus Eiropas Ekonomiskās zonas (EEZ) valstīm ir atbilstošas Pretendenta tīmekļvietnē internetā pieejamai informācijai;

4.2.2. par vienu sarunas minūti, vienu īsziņu vai viena KB datu apjoma pārraidi nav atkarīgas no apjoma izmaiņām šajās pozīcijas;

4.2.3. ir bez jebkādiem minimālo un/vai fiksēto maksu ierobežojumiem.

5. Līguma darbības laikā Pretendents nodrošina iespēju Pasūtītajam gan iegadāties, gan uz nomaksu nomāt mobilo telefonu iekārtas (vismaz 20 (divdesmit) mobilo telefonu modeļi ar 2G (GSM), 4G (LTE) un 5G tehnoloģiju atbalstu) saskaņā ar Pretendenta speciāli sagatavoto piedāvājumu, kurš nav sliktāks par Pretendenta tīmekļvietnē internetā pieejamo informāciju, atbilstoši prasībām.

6. Apliecinām, ka:

6.1. Mūsu piedāvājums ir spēkā līdz Iepirkuma līguma noslēgšanas dienai.

6.2. Nav tādu apstākļu, kuri liegtu mums piedalīties iepirkuma procedūrā un pildīt Iepirkuma nolikumā un Tehniskajā specifikācijā noteiktās prasības.

6.3. Ja mūsu piedāvājums tiks pieņemts, mēs apņemamies nodrošināt Iepirkuma nolikumā un Tehniskajā specifikācijā noteiktās prasības un slēgt Iepirkuma līgumu.

6.4. Piedāvājums ir izstrādāts neatkarīgi un nekādā veidā neesam ieinteresēti nevienā citā piedāvājumā, kas iesniegts šajā Iepirkuma procedūrā.

6.5. Uz Pretendentu (*Pretendenta nosaukums*) neattiecas Publisko iepirkumu likuma 42.panta otrās daļas 1., 2., 3., 4. un 11.punktā minētie izslēgšanas iemesli un gadījumi, kas minēti Starptautisko un Latvijas Republikas nacionālo sankciju likuma 11.1 panta pirmajā daļā;

6.6. Piekrītam personas datu apstrādei Iepirkuma veikšanai un Iepirkuma dokumentu glabāšanai;

6.7. Visas iesniegtās ziņas ir patiesas.

7. Informējam, ka mūsu uzņēmums atbilst mazā [[2]](#footnote-2) / vidējā [[3]](#footnote-3) *(nevajadzīgo svītrot)* uzņēmuma statusam.

Paraksta Pretendents vai pārstāvības tiesīgā persona:

|  |  |
| --- | --- |
| **Vārds, uzvārds, amats** |  |

**3. pielikums
Nr. POSSESSOR/2024/29**

**IEPIRKUMA LĪGUMS NR. POSSESSOR/2024/29 (PROJEKTS)**

**par mobilo sakaru un zvanu pārvaldības pakalpojumu nodrošināšanu**

Rīgā, Līguma parakstīšanas datums ir

 droša elektroniskā paraksta un laika zīmoga datums

 **SIA** “**Publisko aktīvu pārvaldītājs Possessor**”, reģistrācijas Nr. 40003192154, juridiskā adrese Krišjāņa Valdemāra ielā 31, Rīgā, LV – 1887 (turpmāk – Pasūtītājs), kuru saskaņā ar 2023.gada 9.novembra valdes lēmumu Nr.72/381 “Par valdes pilnvarojumu” pārstāv valdes priekšsēdētājs Andris Gādmanis, no vienas puses un

 **\_\_\_\_\_\_\_\_\_\_\_\_\_\_\_\_\_\_\_\_\_\_\_\_,** reģistrācijas Nr.\_\_\_\_\_\_\_\_\_\_\_\_\_\_, juridiskā adrese \_\_\_\_\_\_\_\_ (turpmāk – Izpildītājs), kuru saskaņā ar \_\_\_\_\_\_ pārstāv \_\_\_\_\_\_\_\_\_, no otras puses, (turpmāk – kopā Puses, vai katrs atsevišķi – Puse),

pamatojoties uz iepirkuma „Mobilo sakaru un zvanu pārvaldības pakalpojumu nodrošināšana SIA “Publisko aktīvu pārvaldītājs Possessor” vajadzībām” (Nr. POSSESSOR/2024/29) (turpmāk – Iepirkums) rezultātiem, Tehnisko specifikāciju un Izpildītājaiesniegto piedāvājumu, noslēdz šādu līgumu (turpmāk – Līgums):

**1. LĪGUMA PRIEKŠMETS UN PAKALPOJUMU SNIEGŠANAS TERMIŅŠ**

* 1. Izpildītājs nodrošina Pasūtītājam mobilo sakaru un zvanu pārvaldības pakalpojumu (turpmāk – Pakalpojumi) saskaņā ar Latvijas Republikā spēkā esošo normatīvo aktu prasībām, Tehnisko specifikāciju/Tehnisko piedāvājumu (Līguma pielikums Nr. 1) un Izpildītāja iesniegto Finanšu piedāvājumu (Līguma pielikums Nr. 2). Līguma pielikumi ir Līguma neatņemamas sastāvdaļas.
	2. Pakalpojumu sniegšana tiek uzsākta 10 (desmit) darbdienu laikā no Līguma parakstīšanas dienas un sākotnējais Pakalpojumu sniegšanas termiņš ir 36 (*trīsdesmit seši*) mēneši, skaitot no Pakalpojumu uzsākšanas dienas. Gadījumā, ja Līguma 2.1. punktā noteiktā maksimālā summa vēl nav sasniegta, bet sākotnējais Pakalpojumu sniegšanas termiņš ir pagājis, tad Puses var pagarināt Pakalpojumu sniegšanas termiņu par 12 (*divpadsmit*) mēnešiem vai līdz brīdim, kad ir sasniegta Līguma 2.1. punktā noteiktā maksimālā summa, atkarībā no tā kurš no nosacījumiem iestājas pirmais.

**2. LĪGUMA SUMMA UN SAMAKSAS NOTEIKUMI**

2.1. Līguma maksimālā summa ir **EUR 41’999,99 EUR**(*četrdesmit viens tūkstotis deviņi simti deviņdesmit deviņi eiro, 99 centi*), neieskaitot pievienotās vērtības nodokli.

2.2. Izpildītājs līdz nākamā mēneša 10 (*desmitajam*) datumam nosūta rēķinu Pasūtītājam uz Pasūtītāja e-pasta adresi: pasts@possessor.gov.lv par iepriekšējā mēnesī Pasūtītājam faktiski sniegtajiem Pakalpojumiem. Puses atzīst par spēkā esošiem (derīgiem) rēķinus, kas sagatavoti elektroniski bez rekvizītu zonas “paraksts”.

2.3. Pasūtītājs samaksu par Pakalpojumiem veic vienu reizi mēnesī 10 (*desmit*) darbdienu laikā no Izpildītāja rēķina saņemšanas dienas, veicot pārskaitījumu uz Līgumā norādīto Izpildītāja norēķinu kontu.

2.4. Ja Pasūtītājs konstatē neatbilstības Izpildītāja iesniegtajā rēķinā, tas informē Izpildītāju par konstatētajām neatbilstībām un Izpildītājs iesniedz Pasūtītājam labotu rēķinu 2 (*divu*) darbdienu laikā.

2.5. Maksājums skaitās izdarīts brīdī, kad Pasūtītājs ir veicis maksājumu no sava bankas konta uz Izpildītāja Līgumā norādīto bankas kontu.

2.6. Līguma Pakalpojumu vienības cenas ir iekļautas Līguma 2. pielikumā *“Finanšu piedāvājums”* un tās nevar tikt palielinātas Līguma darbības laikā. Pakalpojuma vienību cenās ietilpst visas izmaksas, kas saistītas ar Pakalpojumiem, tai skaitā, bet ne tikai, Pakalpojumu nodrošināšanu un apkalpošanu u.c. izmaksas atbilstoši Līguma 1. pielikuma “*Tehniskā specifikācija/Tehniskais piedāvājums*” noteiktajam, kā arī visi nodokļi (izņemot pievienotās vērtības nodokli).

**3. PUŠU PIENĀKUMI**

3.1. Izpildītājs apņemas un nodrošina:

1. to, ka visā Līguma darbības laikā saskaņā ar Līguma noteikumiem sniegtais Pakalpojums atbildīs Līgumā norādītajām prasībām un ievēro Līgumā noteiktos Pakalpojuma kvalitātes un citus noteikumus;
2. to, ka, sniedzot Pakalpojumu, Izpildītājs pienācīgi ņem vērā visus Pasūtītāja norādījumus saistībā ar Pakalpojuma sniegšanas kārtību, ciktāl tie nav pretrunā Līguma noteikumiem;
3. Pakalpojuma pieejamību atbilstoši Līguma 1. pielikumā “*Tehniskā specifikācija/Tehniskais piedāvājums*” norādītajām prasībām;
4. Pakalpojuma atbilstību Latvijas Republikas normatīvo aktu prasībām;
5. to, ka Pasūtītājs savlaicīgi tiek informēts par iespējamajiem vai paredzamajiem kavējumiem, traucējumiem Pakalpojumu sniegšanā vai izpildē un apstākļiem, notikumiem un problēmām, kas ietekmē Līguma izpildi;
6. to, ka nekavējoties, bet ne vēlāk kā 3 (*trīs*) darbdienu laikā, Pasūtītāja kontaktpersonai tiks paziņots par jebkādiem apstākļiem, kas radušies neatkarīgi no Izpildītāja un kavē Pakalpojumu sniegšanu, un saskaņot ar Pasūtītāju tālāko rīcību;
7. to, ka pēc Pasūtītāja pieprasījuma tiks tehniski nodrošināta Pakalpojumu sniegšanas apturēšana Līgumā vai normatīvajos aktos noteiktajos gadījumos un kārtībā;
8. to, ka Pakalpojuma sniegšanā tiek izmantots vienīgi atbilstošas kvalifikācijas darbaspēks, kvalitatīvas iekārtas un aprīkojums;
9. to, ka Izpildītāja darbinieki Līguma izpildē ievēro Līgumā pielīgtās Izpildītāja saistības;
10. to, ka Pakalpojuma ietvaros iekārtu nodošana un pieņemšana tiks saskaņota ar Pasūtītāja kontaktpersonu;
11. iekārtu garantijas remontu un remontu, uz kuru neattiecas garantija, iekārtas darbspējas uzturēšanai Līguma darbības laikā bez maksas, nepieciešamības gadījumā remontā nodoto iekārtu aizstājot ar līdzvērtīgu;
12. jebkādu Pasūtītāja datu (t.sk. fizisko personu) drošību un aizsardzību pret nesankcionētu piekļūšanu tiem;
13. pilnu materiālo atbildību par nodarītajiem tiešajiem zaudējumiem un nemantisko kaitējumu, un apņemas atlīdzināt visus izdevumus, zaudējumus un nemantisko kaitējumu, kas Izpildītāja darbības vai bezdarbības rezultātā, tai skaitā informācijas noplūdes gadījumā, radušies Pasūtītājam.

3.2. Pasūtītājs apņemas un nodrošina:

3.2.1. to, ka maksājumi par saņemto Pakalpojumu Izpildītājam tiek veikti Līgumā noteiktajā apmērā un kārtībā, kā arī izpilda visas Pasūtītājam Līgumā noteiktās saistības;

3.2.2. jebkādu datu (t.sk. fizisko personu) apstrādi atbilstoši spēkā esošajiem Latvijas Republikas normatīvajiem aktiem un Pasūtītāja datu apstrādes politikai https://possessor.gov.lv/par-mums/par-possesor/politikas-un-kartibas/ppolitika.

3.3.Pasūtītāja tiesības:

3.3.1. izvēlēties Izpildītāja Pakalpojumu piedāvājumus un pieslēgumus pēc Pasūtītāja faktiskās nepieciešamības, ievērojot to, ka vienību līgumcenas (tarifi) nepārsniedz Līguma pielikumā Nr. 2 “Finanšu piedāvājums” norādītās vienību līgumcenas (tarifus);

3.3.2. iesniegt pieteikumu jebkura Izpildītāja piedāvātā Pakalpojuma saņemšanai;

3.3.3. pieteikt pretenziju par Izpildītāja sniegto Pakalpojumu kvalitāti;

3.3.4. saņemt rakstveidā informāciju par Pakalpojumu sniegšanu un Līguma izpildes jautājumiem 3 (trīs) darbdienu laikā pēc pieprasījuma.

**4. ATBILDĪBA**

4.1. Puses apņemas aizsargāt, neizplatīt un bez iepriekšējas rakstiskas saskaņošanas neizpaust trešajām personām pilnīgi vai daļēji Līguma saturu vai citu ar tā izpildi saistītu dokumentu saturu, kā arī tehniska, komerciāla un jebkāda cita rakstura informāciju, kas kļuvusi zināma Līguma izpildes gaitā, izņemot Latvijas Republikas normatīvajos aktos paredzētos gadījumus.

4.2. Par Izpildītāja kvalitatīvi un termiņā sniegtā Pakalpojuma rēķina samaksas nokavējumu Pasūtītājs pēc Izpildītāja pieprasījuma maksā Izpildītājam līgumsodu 0,3% (*nulle, komats, trīs procentu*) apmērā no nesamaksātās summas par katru nokavēto samaksas dienu, bet ne vairāk kā 10% (*desmit procentus*) no nesamaksātās summas.

4.3. Ja Izpildītājs izbeidz Līgumu pirms Līguma 1.2. punktā noteiktā termiņa tādu iemeslu dēļ, kas saskaņā ar Līgumu nav saistīti ar Pasūtītāja pienākumu neizpildi, tad Izpildītājs pēc Pasūtītāja pieprasījuma maksā līgumsodu 10% (*desmit procentu*) apmērā no neizlietoto fiksēto mēneša maksājumu un iekārtu maksājumu kopsummas, kā arī atlīdzina visus ar to Pasūtītājam radītos tiešos zaudējumus.

4.4. Ja Pasūtītājs konstatē Pakalpojumu pārtraukumu no Izpildītāja puses, t.sk. tādu, kas ir radījuši zaudējumus vai ietekmējuši Pasūtītāja reputāciju, par ko Pasūtītājs ir iepriekš brīdinājis Izpildītāju, un Izpildītājs to nav novērsis 4 (četru) stundu laikā pēc Pasūtītāja brīdinājuma saņemšanas, Pasūtītājs var piemērot līgumsodu 10% (*desmit procentus*) no Izpildītāja kārtējā rēķinā norādītās summas, kā arī pieprasīt Izpildītājam atlīdzināt visus ar Pakalpojuma pārtraukumu radītos tiešos zaudējumus.

4.5. Ja Pasūtītājs konstatē Pakalpojumu kvalitātes prasību pārkāpumu no Izpildītāja puses, par ko Pasūtītājs ir iepriekš brīdinājis Izpildītāju, un Izpildītājs to nav novērsis 2 (divu) darbdienu laikā pēc Pasūtītāja brīdinājuma saņemšanas, Pasūtītājs var piemērot līgumsodu 0,3% (*nulle, komats, trīs procentu*) apmērā no Izpildītāja kārtējā rēķinā norādītās summas par katru gadījumu, bet ne vairāk kā 10% (*desmit procentus*) no Izpildītāja kārtējā rēķinā norādītās summas.

4.6. Pasūtītājam ir tiesības ieturēt Līguma 0. punktā norādīto līgumsodu no maksājuma summas par atbilstoši Līguma noteikumiem saņemto Pakalpojumu. Līgumsoda samaksa neatbrīvo Izpildītāju no saistību pienācīgas izpildes un pienākuma atlīdzināt Pasūtītājam radītos zaudējumus.

4.7. Par Līgumā noteikto maksājuma termiņu kavēšanu, pēc Izpildītāja pieprasījuma Pasūtītājs maksā Izpildītājam līgumsodu 0,3% (*nulle, komats, trīs procenti*) apmērā no kavētā maksājuma summas par katru nokavēto dienu, bet kopā nepārsniedzot 10% (*desmit procenti*) no attiecīgi kavētā maksājuma summas.

4.8. Puses atbild viena otrai par tiešajiem zaudējumiem, kas nodarīti otrai Pusei to darbības un/vai bezdarbības rezultātā.

4.9. Ja Izpildītājs izbeidz Līgumu pirms Līguma 1.2. punktā noteiktā termiņa, izņemot 5.3. punktā norādīto, tad Izpildītājs pēc Pasūtītāja pieprasījuma maksā līgumsodu 10% (*desmit procentu*) apmērā no neizlietoto fiksēto mēneša maksājumu un iekārtu maksājumu kopsummas, kā arī atlīdzina visus ar to Pasūtītājam radītos tiešos zaudējumus.

**5. LĪGUMA DARBĪBAS TERMIŅŠ UN IZBEIGŠANA**

5.1. Līgums stājas spēkā brīdī ar tā parakstīšanas brīdi, un ir spēkā līdz pilnīgai saistību izpildei, vai līdz brīdim, kad tiek izbeigts saskaņā ar Līguma noteikumiem.

5.2. Pasūtītājs, nosūtot Izpildītājam rakstisku paziņojumu, ir tiesīgs ar paziņojuma nosūtīšanas dienu vienpusēji izbeigt Līgumu, šādos gadījumos:

5.2.1. ja Izpildītājs nav uzsācis sniegt Pakalpojumu Pasūtītājam 10 (*desmit*) kalendāra dienu laikā pēc Līguma noslēgšanas datuma;

5.2.2. ja Izpildītājs pārkāpj kādu no Līguma noteikumiem un pārkāpums (ja to var novērst) netiek novērsts 10 (*desmit*) kalendāra dienu laikā pēc tam, kad Izpildītājam ir nosūtīts attiecīgs rakstveida paziņojums;

5.2.3. ja ir uzsākta Izpildītāja likvidācija, vai ierosināts Izpildītāja maksātnespējas vai tiesiskās aizsardzības process;

5.2.4. ja Izpildītājs nepilda Līguma vai piemērojamo tiesību aktu prasības attiecībā uz personu datu aizsardzību, informācijas konfidencialitāti un drošību;

5.2.5. ja Līguma izpilde nav iespējama starptautisku vai nacionālu sankciju vai būtisku Eiropas Savienības dalībvalsts vai Ziemeļatlantijas līguma organizācijas sankciju, kas ietekmē finanšu un kapitāla tirgus intereses, tajā skaitā šādu sankciju jebkuram no Izpildītāja patiesā labuma guvējiem, dalībniekiem, akcionāriem, valdes un/ vai padomes locekļiem, pilnvarotajiem pārstāvjiem vai Pakalpojuma izpildē iesaistītajām personām piemērošanas dēļ.

5.3. Izpildītājam ir tiesības vienpusēji izbeigt Līgumu, vismaz 10 (*desmit*) kalendāra dienas iepriekš rakstveidā paziņojot par to Pasūtītājam, ja Pasūtītājs nav veicis samaksu par vismaz vienu Izpildītāja rēķinu, un Izpildītājs nav atbildīgs par šādu rēķinu neapmaksāšanu, un Pasūtītājs nav novērsis situāciju 10 (*desmit*) kalendāra dienu laikā pēc Izpildītāja attiecīga paziņojuma saņemšanas.

5.4. Papildus Līguma 5.2. punktā noteiktajam, Pasūtītājam ir tiesības vienpusēji izbeigt Līgumu, vismaz 30 (*trīsdesmit*) kalendāra dienas iepriekš rakstveidā paziņojot par to Izpildītājam.

5.5. Vienpusējas Līguma izbeigšanas gadījumā saskaņā ar Līguma 5.2. punktu (izņemot 5.2.5. apakšpunkta gadījumā), 5.3. un 5.4. punktu Pasūtītājs maksā Izpildītājam par atbilstoši Līguma noteikumiem sniegtajiem Pakalpojumiem līdz Līguma izbeigšanās dienai, un Pasūtītājam nav pienākuma maksāt Izpildītājam līgumsodu vai jebkādu citu sodu, zaudējumus vai kompensāciju.

**6. FIZISKO PERSONU DATU AIZSARDZĪBA**

6.1. Pusēm ir tiesības apstrādāt no otras Puses iegūtos fizisko personu datus, kā arī Līguma izpildes laikā iegūtos fizisko personu datus, tikai ar mērķi nodrošināt Līgumā noteikto saistību izpildi, ievērojot spēkā esošajos normatīvajos aktos noteiktās prasības šādu datu apstrādei un aizsardzībai, tajā skaitā, bet ne tikai, no 2018. gada 25. maija ievērojot Eiropas Parlamenta un Padomes 2016. gada 27. aprīļa Regulas (ES) 2016/679 par fizisko personu aizsardzību attiecībā uz personas datu apstrādi un šādu datu brīvu apriti.

6.2. Puse, kura nodod otrai Pusei fizisko personu datus apstrādei, atbild par piekrišanas iegūšanu no attiecīgajiem datu subjektiem, ja tāda ir nepieciešama saskaņā ar normatīvajiem aktiem.

6.3. Puses apņemas nenodot tālāk trešajām personām no otras Puses iegūtos fizisko personu datus, izņemot gadījumus, kad Līgumā noteikts citādāk vai spēkā esošajos normatīvajos aktos noteikta šāda datu nodošana.

6.4. Ja saskaņā ar spēkā esošajiem normatīvajiem aktiem Pusei var rasties pienākums nodot tālāk trešajām personām no otras Puses iegūtos fizisko personu datus, tas pirms šādu datu nodošanas informē par to otru Pusi, ja vien spēkā esošie normatīvie akti to neaizliedz.

6.5. Pasūtītājs piekrīt, ka Izpildītājs nodod no Pasūtītāja saņemtos fizisko personu datus trešajām personām, ar kurām Izpildītājs sadarbosies Līguma izpildes nodrošināšanai.

6.6. Izpildītājs apliecina, ka tas glabā personas datus tikai tik ilgi, cik tas ir nepieciešams attiecīgā nolūka sasniegšanai, nodrošinot apdrošināšanas pakalpojumu izpildi, un lai izpildītu saistošas normatīvajos aktos noteiktās prasības un lai īstenotu normatīvajos aktos noteiktās leģitīmās intereses. Izpildītājs neveic datu apstrādi, nezinot kādiem nolūkiem un kad ievāktie dati tiks izmantoti, kā arī neievāc datus un neuzglabā tos nekonkrētiem nākotnes nolūkiem, kuru vajadzība nav izvērtēta.

**7. KONFIDENCIALITĀTE**

7.1. Konfidenciāla informācija ir attiecībā uz Pasūtītāju jebkāda mutiska, rakstiska, elektroniska vai jebkādā citā tehniskā veidā fiksēta informācija, kas nav publiski pieejama un kas ir tieši vai netieši saistīta ar Pasūtītāju, tā saistītajām sabiedrībām un informāciju, kas satur vai citādi atspoguļo vai ir iegūta no šādas informācijas, kuru Pasūtītājs sniedz Izpildītājam (pirms vai pēc Līguma noslēgšanas) Līgumā noteikto saistību izpildei, neatkarīgi no informācijas nodrošināšanas veida, laika un vietas (turpmāk ­– Konfidenciāla informācija), bet neietver informāciju:

7.1.1. kuru atbilstoši Pasūtītāja rakstveida apstiprinājumam nav jāuzskata par konfidenciālu;

7.1.2. kuru Izpildītājs var pierādīt, ka šāda informācija bijusi Izpildītāja rīcībā vai bijusi tam zināma (esot tā rīcībā, ierakstīta tā datnēs, datoros vai citos tehniskos ierakstīšanas līdzekļos) pirms saņemšanas no Pasūtītāja nepārkāpjot konfidencialitātes saistības;

7.1.3. kuru izstrādājis vai radījis pats Izpildītājs ārpus Līguma.

7.2. Izpildītājs vienmēr glabā konfidenciālu visu tā saņemto Konfidenciālo informāciju un neizpauž šādu Konfidenciālu informāciju nevienai citai personai, un nodrošina, ka ar to saistītās sabiedrības, kā arī Izpildītāja un ar to saistīto sabiedrību pārstāvji, darbinieki un sadarbības partneri saglabā konfidencialitāti un neizpauž nevienai personai Konfidenciālu informāciju bez Pasūtītāja rakstveida piekrišanas.

7.3. Neskatoties uz iepriekš minēto, Izpildītājam bez Pasūtītāja rakstveida piekrišanas ir tiesības izpaust Konfidenciālu informāciju šādos gadījumos:

7.3.1. kad tas saprātīgi nepieciešams Izpildītājam, lai nodrošinātu Līgumā noteikto saistību izpildi, tostarp jebkādas Konfidenciālas informācijas izpaušanu jebkuram darbiniekam, sadarbības partnerim, apakšuzņēmējam, pārstāvim vai konsultantam tikai tiktāl, ciktāl tas nepieciešams, lai Izpildītājs varētu izpildīt savas saistības saskaņā ar Līgumu;

7.3.2. aizdevējiem vai viņu konsultantiem, jebkurām reitingu aģentūrām vai apdrošināšanas sabiedrībām un apdrošināšanas brokeriem, bet tikai tiktāl, ciktāl tas ir pamatoti nepieciešams;

7.3.3. tiktāl, ciktāl to prasa piemērojamie tiesību akti vai atbilstošs tiesas lēmums, vai kompetentas valsts iestādes lēmums atbilstoši piemērojamo tiesību aktu prasībām;

7.3.4. ciktāl Konfidenciāla informācija ir kļuvusi publiski pieejama sabiedrībai, izņemot ja Konfidenciāla informācija ir kļuvusi pieejama sabiedrībai pārkāpjot konfidencialitātes saistības.

7.4. Ikreiz, kad Konfidenciālu informāciju ir atļauts izpaust saskaņā ar Līguma 7.3.1. vai 7.3.2. apakšpunktu, Izpildītājs nodrošina, lai uz Konfidenciālās informācijas saņēmēju tiktu attiecināts konfidencialitātes pienākums, kurš būtu līdzvērtīgs Līgumā noteiktajam konfidencialitātes pienākumam.

7.5. Izpildītājam ir pienākums pēc Līguma izbeigšanās:

7.5.1. Atgriezt Pasūtītājam visu Konfidenciālo informāciju, kura ir Izpildītāja rīcībā; vai

7.5.2. Iznīcināt šādu Konfidenciālo informāciju, izmantojot drošu un konfidenciālu iznīcināšanas metodi.

**8. NEPĀRVARAMA VARA**

8.1. Puses tiek atbrīvotas no atbildības par daļēju vai pilnīgu Līgumā paredzēto saistību neizpildi, ja šāda saistību neizpilde radusies nepārvaramu, ārkārtēja rakstura apstākļu rezultātā, t.i., tādu apstākļu rezultātā, kas atbilst visām šīm pazīmēm:

8.1.1. to darbība sākusies pēc Līguma parakstīšanas un Puses to iestāšanos nevarēja iepriekš paredzēt;

8.1.2. tos izraisīja notikums, no kura nav iespējams izvairīties un kura sekas nav iespējams pārvarēt;

8.1.3. notikums nav noticis Puses vai tās kontrolē esošas personas rīcības dēļ;

8.1.4. notikums saistību izpildi padara ne tikai apgrūtinošu, bet arī neiespējamu.

8.2. Pie nepārvaramas varas apstākļiem pieskaitāmi – ugunsnelaime, kara darbība, epidēmija, dabas stihija un citi apstākļi, ja tie atbilst Līguma 8.1. punktā minētajām pazīmēm.

8.3. Par nepārvaramas varas apstākli nevar tikt atzīta apakšuzņēmēju, piegādātāju un citu iesaistīto personu saistību neizpilde vai nesavlaicīga izpilde un citi apstākļi, kas neatbilst Līguma 8.1. punktā minētajām pazīmēm.

8.4. Pusei, kas atsaucas uz nepārvaramu, ārkārtēja rakstura apstākļu darbību, 3 (*trīs*) darbdienu laikā par tiem jāpaziņo otrai Pusei, norādot iespējamo saistību izpildes termiņu.

8.5. Ja nepārvaramu, ārkārtēja rakstura apstākļu dēļ Līguma izpilde aizkavējas vairāk nekā par 30 (*trīsdesmit*) kalendārajām dienām, katrai no Pusēm ir tiesības vienpusēji izbeigt Līgumu. Ja Līgums šādā kārtā tiek izbeigts, nevienai no Pusēm nav tiesību pieprasīt no otras Puses zaudējumu atlīdzību.

**9. APAKŠUZŅĒMĒJI UN PERSONĀLS** *(ja attiecināms)*

9.1. Gadījumā, ja Līguma izpildē tiek piesaistīti apakšuzņēmēji, Izpildītājs atbild Pasūtītājam par to saistību pienācīgu izpildi tā, it kā pats būtu pildījis attiecīgo Līguma daļu.

9.2. Pakalpojuma veikšanai Izpildītājs piesaista tikai savā Iepirkuma procedūras piedāvājumā minēto personālu un apakšuzņēmējus: \_\_\_\_\_\_\_. Izpildītājs nav tiesīgs bez saskaņošanas ar Pasūtītāju veikt Iepirkuma procedūras piedāvājumā norādītā personāla un apakšuzņēmēju nomaiņu un iesaistīt papildu apakšuzņēmējus Līguma izpildē. Apakšuzņēmēju un personāla nomaiņa un jaunu apakšuzņēmēju un personāla piesaiste notiek atbilstoši Publisko iepirkumu likuma 62. pantam.

9.3. Ja Izpildītājs vēlas veikt tāda apakšuzņēmēja nomaiņu, kurš Izpildītāja piedāvājumā norādīts kā apakšuzņēmējs, kura veicamās Pakalpojuma daļas vērtība ir vismaz 10 000 EUR (*desmit tūkstoši euro*) (ja Izpildītājs savā piedāvājumā nav balstījies uz šī apakšuzņēmēja iespējām, lai apliecinātu savas kvalifikācijas atbilstību nolikumā noteiktajām prasībām) vai jauna apakšuzņēmēja iesaistīšanu, kura veicamā Pakalpojuma daļa plānota vismaz 10 000 EUR (*desmit tūkstoši euro*) vai lielāka, tad iepriekš jāiesniedz rakstveida iesniegums Pasūtītājam un jāsaņem rakstveida piekrišana. Pasūtītājs piekrīt apakšuzņēmēja nomaiņai vai jauna apakšuzņēmēja iesaistīšanai, ja uz piedāvāto apakšuzņēmēju neattiecas Publisko iepirkumu likuma 42. panta otrajā daļā minētie pretendentu izslēgšanas iemesli (42. panta otrajā daļā minēto izslēgšanas iemeslu pārbaude tiek veikta attiecībā uz to datumu, kad Pasūtītājs lemj par atļaujas sniegšanu Izpildītājam Līguma izpildes nodrošināšanai nomainīt vai piesaistīt jaunu apakšuzņēmēju, bet 42. panta ceturtās daļas 2., 3. un 4. punktā minētie termiņi tiek skaitīti no dienas, kad lūgums par apakšuzņēmēja nomaiņu iesniegts Pasūtītājam) un, ja nepastāv vismaz viens no Publisko iepirkumu likuma 62. panta trešajā daļā minētajiem nosacījumiem.

9.4. Ja Izpildītājs vēlas veikt tāda personāla nomaiņu, kuru tas iesaistījis Līguma izpildē, par kuru sniedzis informāciju Pasūtītājam un kura kvalifikācijas atbilstību izvirzītajām prasībām Pasūtītājs ir vērtējis, kā arī apakšuzņēmējus, uz kuru iespējām iepirkuma procedūrā Izpildītājs balstījies, lai apliecinātu savas kvalifikācijas atbilstību paziņojumā par līgumu un Iepirkuma procedūras dokumentos noteiktajām prasībām, tad iepriekš jāiesniedz rakstveida iesniegums Pasūtītājam. Pasūtītājs piekrīt apakšuzņēmēja nomaiņai, ja:

9.4.1. piedāvātais apakšuzņēmējs atbilst tām paziņojumā par līgumu un Iepirkuma procedūras dokumentos noteiktajām prasībām, kas attiecas uz Izpildītāja apakšuzņēmējiem;

9.4.2. tiek nomainīts apakšuzņēmējs, uz kura iespējām iepirkuma procedūrā Izpildītājs balstījies, lai apliecinātu savas kvalifikācijas atbilstību paziņojumā par līgumu un Iepirkuma dokumentos noteiktajām prasībām, un piedāvātajam apakšuzņēmējam ir vismaz tāda pati kvalifikācija, uz kādu Izpildītājs atsaucies, apliecinot savu atbilstību Iepirkuma procedūrā noteiktajām prasībām;

9.4.3. uz piedāvāto apakšuzņēmēju neattiecas Publisko iepirkumu likuma 42. panta otrajā daļā minētie pretendentu izslēgšanas gadījumi (42. panta otrajā daļā minēto izslēgšanas iemeslu pārbaude tiek veikta attiecībā uz to datumu, kad Pasūtītājs lemj par atļaujas sniegšanu Izpildītājam Līguma izpildes nodrošināšanai nomainīt vai piesaistīt jaunu apakšuzņēmēju);

9.4.4. apakšuzņēmēja maiņas rezultātā netiek izdarīti tādi grozījumi Izpildītāja piedāvājumā, kuri, ja sākotnēji būtu tajā iekļauti, ietekmētu piedāvājuma izvēli atbilstoši Iepirkuma procedūras dokumentos noteiktajiem piedāvājuma izvērtēšanas kritērijiem.

9.5. Pasūtītājs nepiekrīt jauna apakšuzņēmēja piesaistei gadījumā, kad šādas izmaiņas, ja tās tiktu veiktas sākotnējā piedāvājumā, būtu ietekmējušas piedāvājuma izvēli atbilstoši Iepirkuma procedūras dokumentos noteiktajiem piedāvājuma izvērtēšanas kritērijiem.

9.6. Pasūtītājs nepiekrīt Iepirkuma procedūras piedāvājumā norādītā personāla nomaiņai, gadījumā ja piedāvātais personāls neatbilst iepirkuma procedūras dokumentos personālam izvirzītajām prasībām vai tam nav vismaz tādas pašas kvalifikācijas un pieredzes kā personālam, kas tika vērtēts, nosakot saimnieciski visizdevīgāko piedāvājumu.

9.7. Pasūtītājs pieņem lēmumu atļaut vai atteikt Izpildītāja personāla vai apakšuzņēmēju nomaiņu vai jaunu apakšuzņēmēju vai iesaistīšanu Līguma izpildē iespējami īsā laikā, bet ne vēlāk kā 5 (*piecu*) darbdienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai saskaņā ar šīs Līguma nodaļas noteikumiem.

**10. NOBEIGUMA NOTEIKUMI**

10.1. Pasūtītāja kontaktpersona: \_\_\_\_\_\_\_\_\_\_\_\_\_*Amats,* *vārds, uzvārds, telefona Nr., e-pasts*.

10.2. Izpildītāja kontaktpersona: \_\_\_\_\_\_\_\_\_\_\_\_*Amats,* *vārds, uzvārds, telefona Nr., e-pasts*.

10.3. Pušu kontaktpersonas Līguma darbības laikā uztur aktīvu saziņu savā starpā, kā arī ir atbildīgi par Līguma izpildi, tostarp savlaicīgu rēķinu iesniegšanu un pieņemšanu, to apstiprināšanu un iesniegšanu apmaksai.

10.4. Gadījumā, ja Līguma izpildes laikā tiek aizstāta kāda no Pasūtītāja vai Izpildītāja kontaktpersonām, tad attiecīgā Puse par to nekavējoties rakstiski informē otru Pusi. Šādos apstākļos atsevišķi Līguma grozījumi nav nepieciešami.

10.5. Līguma grozījumus Puses vienmēr parakstīs ar roku vai kvalificētu elektronisko parakstu. Ja saskaņā ar šo punktu elektroniska dokumenta parakstīšanai ir nepieciešams kvalificēts elektroniskais paraksts, ieteicams, lai tas saturētu arī laika zīmogu. Puses apliecina, ka tām ir attiecīgas pilnvaras, lai slēgtu Līgumu un uzņemtos tajā noteiktās saistības, kā arī iespējas veikt Līgumā noteikto pienākumu izpildi.

10.6. Līguma darbības laikā, Pusēm abpusēji vienojoties, var tikt veikti Līguma grozījumi, ievērojot Publisko iepirkumu likuma 61. panta noteikumus. Jebkuras izmaiņas vai papildinājumi Līgumā jānoformē rakstiski un jāparaksta abām Pusēm. Šādas izmaiņas un papildinājumi ar to parakstīšanas brīdi kļūst par Līguma neatņemamu sastāvdaļu.

10.7. Līgumu regulē Latvijas Republikas normatīvie akti. Jautājumi, kas nav atrunāti Līgumā, tiek risināti saskaņā ar spēkā esošajiem Latvijas Republikas normatīvajiem aktiem.

10.8. Jebkuru strīdu, kas rodas izriet vai ir saistīts ar Līguma izpildi, Puses mēģinās atrisināt sarunu vai vienošanās ceļā. Ja strīdus neizdodas atrisināt sarunu vai vienošanās ceļā 30 (*trīsdesmit*) kalendāro dienu laikā, tas tiks dots izskatīšanai Latvijas Republikas normatīvajos aktos noteiktajā kārtībā Latvijas Republikas tiesā.

10.9. Kādam no Līguma noteikumiem zaudējot spēku normatīvo aktu izmaiņu gadījumā, Līgums nezaudē spēku tā pārējos punktos un šādā gadījumā Pusēm ir pienākums piemērot Līgumā spēkā esošās normatīvo aktu prasības. Puses labticīgi veiks pārrunas, lai aizstātu spēku zaudējušo noteikumu ar noteikumu, kura ietekme un mērķis būtu pēc iespējas tuvāka spēku zaudējušā punkta regulējumam.

10.10. Par Līguma izpildei būtisko rekvizītu (juridiskais statuss, atrašanās vieta u.c.) maiņu Puses nekavējoties informē viena otru.

10.11. Līgums ar pielikumiem sagatavots un parakstīts latviešu valodā Latvijas Republikas normatīvajos aktos noteiktajā kārtībā. Katra Puse glabā Līgumu elektroniskā dokumenta formā.

10.12. Līgumam kā neatņemamas sastāvdaļa pievienoti šādi pielikumi:

1. pielikums – “Tehniskā specifikācija/Tehniskais piedāvājums”;

2. pielikums – “Finanšu piedāvājums”.

**11. PUŠU REKVIZĪTI UN PĀRSTĀVJU PARAKSTI**

|  |  |
| --- | --- |
| **PASŪTĪTĀJS:** | **IZPILDĪTĀJS:** |
|

|  |
| --- |
| **SIA “Publisko aktīvu pārvaldītājs Possessor”**Reģistrācijas numurs: 40003192154 |
| PVN reģ. Nr. LV40003192154 |
| Juridiskā adrese: Krišjāņa Valdemāra ielā 31, Rīgā, LV –1887 |
| e-pasts: pasts@possessor.gov.lvNorēķinu rekvizīti: Banka: “Citadele banka” AS SWIFT kods: PARXLV22Konta Nr.: LV07PARX0003805160002Banka: “Swedbank” ASSWIFT kods: HABALV22Konta Nr.: LV17HABA0551032309150A.Gādmanis\* |

 |

|  |
| --- |
| \_\_\_\_\_\_\_\_\_\_\_\_\_\_\_\_\_\_Reģistrācijas numurs:  |
| PVN reģ. Nr.  |
| Juridiskā adrese:  |
| e-pasts: Norēķinu rekvizīti: |
| Banka:  |
| SWIFT kods:  |
| Konta Nr.: \_\_\_\_\_\_\_\_\_\_\_\_\_\_\_\_\_\_\_\_\_\_\* |
|   |

 |

\*DOKUMENTS IR PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

1. Informāciju par to, kā ieinteresētais piegādātājs var reģistrēties par Iepirkuma nolikuma saņēmēju sk. <https://www.eis.gov.lv/EIS/Publications/PublicationView.aspx?PublicationId=883> [↑](#footnote-ref-1)
2. ***Mazais uzņēmums*** ir uzņēmums, kurā nodarbinātas mazāk nekā 50 personas un kura gada apgrozījums un/vai gada bilance kopā nepārsniedz 10 miljonus *euro*. [↑](#footnote-ref-2)
3. ***Vidējais uzņēmums*** ir uzņēmums, kas nav mazais uzņēmums, un kurā nodarbinātas mazāk nekā 250 personas un kura gada apgrozījums nepārsniedz 50 miljonus *euro*, un/vai, kura gada bilance kopā nepārsniedz 43 miljonus *euro*. [↑](#footnote-ref-3)